පාසල් මට්ටමින් වෘත්තීය පුහුණු මධ්‍යස්ථාන පිහිටුවීමට යෞවන කටයුතු හා නිපුණතා සංවර්ධන අමාත්‍යාංශය, අධ්‍යාපන අමාත්‍යාංශය සමඟ කරන ඒකාබද්ධ වැඩසටහන යටතේ ප්‍රථම අදියර අද (11) කොළඹ ආනන්ද විදුහලෙන් ආරම්භ කෙරේ.අධ්‍යාපනය අවසන් කරන හෝ උසස් පෙළ පෙනී සිටීමෙන් අනතුරුව අධ්‍යාපනය නොලබන සිසුන් සඳහා පාසලේදීම වෘත්තීය නිපුණත්වය හඳුනා ගැනීමේ හා ප්‍රගුණ කිරීමේ ජාතික වැඩ සටහනක් ක්‍රියාවට නැංවීම අරමුණු කර ගනිමින් මෙම ජාතික වැඩ සටහන ක්‍රියාත්මක කෙරේ.මේ වසරේ සිට උසස් පෙළ විශය ධාරාවට එක්වන තාක්ෂණ වේදයට අදාළ ප්‍රායෝගික ක්‍රියාකාරකම් හා බද්ධව ශ්‍රී ලංකා වෘත්තීය පුහුණු අධිකාරියේ අධීක්ෂණය යටතේ මෙය ක්‍රියාත්මක වන බවද යෞවන කටයුතු හා නිපුණතා සංවර්ධන ඇමැති ඩලස් අලහප්පෙරුම මහතා කියයි..